CELEX: 62013TN0320
Language: et
Date: 2013-06-13 00:00:00
Title: Kohtuasi T-320/13: 13. juunil 2013 esitatud hagi — DelSolar (Wujiang) versus komisjon

27.7.2013   
            
            
               ET
            
            
               Euroopa Liidu Teataja
            
            
               C 215/19
            
         13. juunil 2013 esitatud hagi — DelSolar (Wujiang) versus komisjon
   (Kohtuasi T-320/13)
   2013/C 215/27
   Kohtumenetluse keel: inglise
   
      Pooled
   
   
      Hageja: DelSolar (Wujiang) Ltd (Wujiang City, Hiina) (esindajad: advokaat L. Catrain González, barrister E. Wright ja barrister H. Zhu)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni määrus (EL) nr 513/2013 (1) hagejat puudutavas osas;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et Euroopa Komisjon on õigust ilmselgelt valesti kohaldanud, laiendades nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „algmäärus”) (EÜT L 343, lk 51), artikli 2 lõike 7 punkti c kolmandat lõiku ja kontrollides väidetavaid olulisi moonutusi, mis väljuvad ilmselgelt algmääruse artikli 2 lõike 7 punkti c kohaldamisalast, kuna need ei ole varasemale mitteturumajanduslikule süsteemile iseloomulikud märkimisväärsed moonutused.
            
         
               2.
            
            
               Teine väide, et Euroopa Komisjon järeldas ebaõigesti, et hageja tootmiskulusid ja üldist majanduslikku olukorda mõjutasid varasemale mitteturumajanduslikule süsteemile iseloomulikud märkimisväärsed moonutused, nagu on märgitud algmääruse kolmandas lõigus.
            
         
               3.
            
            
               Kolmas väide, et Euroopa Komisjon on teinud hindamisvea, järeldades, et ei hagejale ega tema tütarettevõtjale Delta Greentech (China) Co. Ltd. (koos „DelSolar Group”) antud tähtsusetud subsiidiumid ega soodus maksukord „ei ole varasemale mitteturumajanduslikule süsteemile iseloomulikud”.
            
         
               4.
            
            
               Neljad väide, et Euroopa Komisjoni otsus jätta rahuldamata hageja taotlus kohaldada turumajanduslikku kohtlemist ainult sel alusel, et esines soodus maksukord ja tähtsusetud subsiidiumid, on ebaproportsionaalne ja selleks puudub vajadus.
            
         
      (1)  Komisjoni 4. juuni 2013. aasta määrus (EL) nr 513/2013, millega kehtestatakse ajutine dumpinguvastane tollimaks Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) impordi suhtes ja muudetakse määrust (EL) nr 182/2013, millega kehtestatakse registreerimisnõue selliste Hiina Rahvavabariigist pärit või sealt saadetud toodete impordi suhtes (ELT L 152, lk 5).